Üzeyir Şabanbəyov

Üzeyir Musa oğlu Şabanbəyov () — NKVD-nin Alma-Ata vilayəti üzrə idarəsinin rəisi, SSRİ NKVD üçlüklərinin üzvü. Böyük terror qurbanı.
 Həyatı 
Üzeyir Şabanbəyov 1902-ci ildə Zaqatala rayonunun Aşağı Tala kəndində məmur ailəsində anadan olub. 1920-ci ilin aprelində Ümumittifaq Kommunist Partiyasının (bolşeviklər) üzvü (və 1920-1926-cı illərdə komsomol üzvü) olub.

1920-ci ildə Zaqatalada dördillik ali ibtidai məktəbi bitirib.
 Əmək fəaliyyəti 
Üzeyir Şabanbəyov gənc yaşlarından SSRİ Xalq Daxili İşlər Komissarlığında xidmətə cəlb edilib. 
Çeka-[Birləşmiş Dövlət Siyasi İdarəsi (BDSİ)-NKVD orqanlarında: 
 Zaqatala rayon cinayət-istintaq şöbəsinin müstəntiqi; 
 Zaqatala rayon Çeka idarə heyətinin üzvü, katib (1920); 
 Zaqatala dairəsi Çeka Siyasi Bürosunun rəhbəri (1920-1922); 
 Qazax dairəsi Çeka Siyasi Bürosunun rəhbəri (1923); 
 Zaqatala dairəsi Çeka Siyasi Bürosunun rəhbəri (1923-1924); 
 Azərbaycan KP (bolşeviklər) Zaqatala rayon komitəsinin təşkilat şöbəsinin müdiri (1924-1926);
 Zaqatala Rayon İcraiyyə Komitəsi sədrinin müavini (1926); 
 Azərbaycan SSR BDSİ-nin xüsusi qrupunun rəhbəri (1926-1927); 
 Azərbaycan SSR BDSİ-nin xüsusi idarə rəisi (1927-1929); 
 Azərbaycan SSR BDSİ-nin Şərq şöbəsinin müdiri (1929); 
 BDSİ-nin Gəncə rayon şöbəsinin müdiri (1929-1930); 
 BDSİ-nin Nuxa rayon şöbəsinin müdiri (1930); 
 BDSİ-nin Nuxa-Zaqatala əməliyyat sektorunun müdiri (1930-1931); 
 SSRİ Xalq Komissarları Soveti yanında Birləşmiş Dövlət Siyasi İdarəsinin əməkdaşı (1931-1932);  
 ZSFSR və Zaqafqaziya BDSİ-nin Milis üzrə Xüsusi Müfəttişliyinin rəis müavini (1932-1933); 
 SSRİ Xalq Komissarları Soveti yanında Birləşmiş Dövlət Siyasi İdarəsinin Qazaxıstan SSR üzrə komanda şöbəsinin rəisi; 
 BDSİ-nin Almatı vilayəti şöbəsinin rəis müavini (1933); 
 BDSİ-nin Almatı Regional İdarəsinin rəisi vəzifəsini icra edən (1933-1934); 
 NKVD-nin Almatı vilayəti üzrə idarəsinin rəisi vəzifəsini icra edən (1934-1936). 

Üzeyir Şabanbəyov 1936-cı il martın 13-dən 1937-ci il oktyabrın 14-dək NKVD-nin Alma-Ata vilayəti üzrə idarəsinin rəisi olub. Bu dövr onun SSRİ NKVD-nin 30 iyul 1937-ci il tarixli, 00447 saylı əmri ilə yaradılmış NKVD üçlüklərinə üzv olması və Stalin repressiyalarında fəal iştirakı ilə əlamətdar olub.
 Həbsi 
Üzeyir Şabanbəyov 1937-ci il oktyabrın 14-də iş yerində həbs edilib. 1939-cu il dekabrın 22-də Qazaxıstan vilayətinin NKVD qoşunlarının hərbi tribunalının hökmü ilə RSFSR Cinayət Məcəlləsinin 17-58-8 və 58-2-ci maddələri ilə 10 il müddətinə azadlıqdan məhrum edilib. 1942-ci il yanvarın 20-də Maqadan vilayətində həbs düşərgəsində vəfat edib.
 Mükafatları 
 Azərbaycan SSR Qırmızı Əmək Bayrağı ordeni (1931); 
 "Qazaxıstanın 15 illiyi" döş nişanı (1935).

 İstinadlar 

 Ədəbiyyat 
 Шабанбеков У. М. // 

 Xarici keçidlər 
 Azərbaycan SSR-nin Zaqatala qəzasında sovet hakimiyyətinin ilk illərində qaçaq hərəkatı tarixindən - Ənvər Məmmədov səh. 86

Kateqoriya:Bəraət almayanlar
Kateqoriya:Həbsdə ölən şəxslər